Missatge: A l'Avui paper posen, amb motiu de les eleccions europees, un simple quadre on comparen quatre dades estadístiques del Principat amb un dels països de la UE. El d'avui era amb Dinamarca i he estat a punt de passar-lo per alt. Però les dades són desconcertants i se'n poden extreure conclusions.   Per exemple, el Principat té més població (7,5 miions per 5,5 de Dinamarca) però només la meitat d'eurodiputats (7 per 14). Això per mi és motiu més que suficient per no participar en aquesta farsa d'eleccions.   Passem a les dades econòmiques. Sorprenentment el PIB per càpita del Principat és només lleugerament inferior al de Dinamarca (28095 euros per 30500). Déu n'hi do, oi? És que es podria pensar que estem al mateix nivell fins i tot que l'Europa més avançada. Però només cal observar la realitat per saber que això no és així. Tenim un problema greu de repartiment de la riquesa: la desigualtat social augmenta a un ritme agegantat i s'està produint un procés de precarització de la classe mitjana, tradicionalment el pal de paller econòmic d'aquest país. La dada de l'atur és brutal i no fa més que confirmar aquesta teoria: 4,8% a Dinamarca per 16,2% del Principat. Qui coi està produint riquesa al nostre país en aquests moments? I més important encara... qui es queda els calers?   EDITO: la dada del PIB per càpita, evidentment està castrada pel dèficit fiscal que ens imposa Espanya. La cosa encara podria ser molt més tremenda.

Resposta: hi ha més desigualtat econòmica perquè la ratio analfabets/no analfabets entre tots conseguiu que aquí sigui molt més alta.